Rich arger man der scham sich
Rich arger man der scham sich·
des mv̊t enheiner tvgende gert·
er wirt dvr gv̊t hie gottes dieb·
darvmbe er dort enbrinnet·
hoh edel man ich warne dich
wilt dv lob haben wit vnd wert·
so habe die rehten milte lieb·
wan si got selber minnet·
dv́ rehte milte misset eben·
wc wie wa wenne vnd weme· si gabe bútet·
swer also git da wirt gegeben·
ein gabe im der vro ere wirt getrútet·
dú milte vnrehtes niht enpfliget·
si ist vol erbermde vnd ander tvgende mere·
dv́ milte schanden an gesiget·
von ir so kvmt dv́ hoh gelobt hvsere·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse